ประกาศของคณะปฏิวัติ ฉบับที่ 51 ลงวันที่ 18 มกราคม พ.ศ. 2515
ประกาศวันที่ 1972-01-19

content: ประกาศของคณะปฏิวัติ ฉบับที่ ๕๑
content: โดยที่คณะปฏิวัติพิจารณาแล้วเห็นว่า มีความจำเป็นและเร่งด่วนที่จะต้องดำเนินการสร้างทางหลวงแผ่นดิน สายนครสวรรค์ - เชียงราย และทางหลวงแผ่นดิน สายโชคชัย - สังขะ ซึ่งกรมทางหลวงได้สำรวจที่ที่จะต้องเวนคืนเพื่อสร้างทางทั้งสองสายดังกล่าวตามความในพระราชบัญญัติทางหลวง พุทธศักราช ๒๔๘๒ เสร็จแล้ว
content: หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้เวนคืนอสังหาริมทรัพย์เพื่อสร้างทางหลวงแผ่นดิน สายนครสวรรค์ - เชียงราย ในท้องที่อำเภอเมืองนครสวรรค์ อำเภอลาดยาว อำเภอบรรพตพิสัย จังหวัดนครสวรรค์ อำเภอขาณุวรลักษบุรี อำเภอคลองขลุง อำเภอเมืองกำแพงเพชร จังหวัดกำแพงเพชร อำเภอเมืองตาก อำเภอบ้านตาก อำเภอสามเงา จังหวัดตาก อำเภอแม่พริก อำเภอเถิน
sectionNo: 1
content: อำเภอสบปราบ อำเภอเกาะคา อำเภอเมืองลำปาง อำเภองาว จังหวัดลำปาง และอำเภอพะเยา อำเภอแม่ใจ อำเภอพาน อำเภอเมืองเชียงราย จังหวัดเชียงราย ให้แก่กรมทางหลวงตามแนวทางหลวงแผ่นดินที่กำหนดไว้ในพระราชกฤษฎีกากำหนดแนวทางหลวงที่จะสร้างทางหลวงแผ่นดินสายนครสวรรค์ - เชียงราย พ.ศ. ๒๕๐๙
sectionNo: 1
content: โดยมีแนวทางส่วนกว้างที่สุดหนึ่งพันเมตร ส่วนแคบที่สุดสามสิบเมตร ตามแผนผังที่ดินซึ่งจะได้ปิดประกาศไว้ ณ ที่ว่าการอำเภอ และตำบลที่อสังหาริมทรัพย์นั้นตั้งอยู่
sectionNo: 2
content: ข้อ ๒ ให้เวนคืนอสังหาริมทรัพย์เพื่อสร้างทางหลวงแผ่นดิน สายโชคชัย - สังขะ ในท้องที่อำเภอโชคชัย จังหวัดนครราชสีมา อำเภอนางรอง อำเภอประโคนชัย จังหวัดบุรีรัมย์ และอำเภอปราสาท อำเภอสังขะ จังหวัดสุรินทร์ ให้แก่กรมทางหลวง โดยมีแนวทางส่วนกว้างที่สุดสองร้อยสี่สิบเมตร ส่วนแคบที่สุดสี่สิบเมตร
sectionNo: 2
content: ตามแผนผังที่ดินซึ่งจะได้ปิดประกาศไว้ ณ ที่ว่าการอำเภอ และตำบลที่อสังหาริมทรัพย์นั้นตั้งอยู่
sectionNo: 3
content: ข้อ ๓ ให้อธิบดีกรมทางหลวงเป็นเจ้าหน้าที่เวนคืนอสังหาริมทรัพย์ตามประกาศของคณะปฏิวัติฉบับนี้
sectionNo: 4
content: ข้อ ๔ ให้ถือว่าประกาศของคณะปฏิวัติฉบับนี้มีผลใช้บังคับเช่นเดียวกับพระราชบัญญัติเวนคืนอสังหาริมทรัพย์ซึ่งออกตามความในมาตรา ๔๑ และมาตรา ๔๗ แห่งพระราชบัญญัติทางหลวง พ.ศ. ๒๔๘๒
sectionNo: 5
content: ข้อ ๕ ให้รัฐมนตรีว่าการกระทรวงพัฒนาการแห่งชาติรักษาการตามประกาศของคณะปฏิวัติฉบับนี้
sectionNo: 6
content: ข้อ ๖ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๑๘ มกราคม พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ